“เมกาเคม” เคาะราคา IPO ที่ 1.89 บาท เข้าเทรด mai 23 ก.พ.นี้
“เมกาเคม” หรือ MGT ผู้จัดจำหน่ายเคมีภัณฑ์ประเภทเคมีภัณฑ์ชนิดพิเศษสำหรับอุตสาหกรรมต่างๆ เคาะราคา IPO ที่ 1.89 บาท เปิดจอง 15-17 ก.พ.60 เข้าเทรด mai 23 ก.พ.นี้โดยมี บล.โนมูระ พัฒนสิน เป็นที่ปรึกษาทางการเงิน
14 ก.พ. 2560

บริษัทเมกาเคม (ประเทศไทย) จำกัด (มหาชน) หรือ MGT ระบุว่า บริษัทกำหนดราคาเสนอขายหุ้นสามัญเพิ่มทุนให้กับประชาชนครั้งแรก (IPO) จำนวน 100 ล้านหุ้น ที่ราคาหุ้นละ 1.89 บาท จากมูลค่าที่ตราไว้หุ้นละ 0.50 บาท หรือคิดเป็น 25% ของจำนวนหุ้นสามัญที่ออกและเรียกชำระแล้วทั้งหมดของบริษัทภายหลังการเสนอขายหุ้นสามัญเพิ่มทุนในครั้งนี้ โดยจะเปิดให้จองซื้อในช่วงวันที่ 15-17 ก.พ.และนำหุ้นเข้าทำการซื้อขายในตลาดหลักทรัพย์ เอ็ม เอ ไอ (mai) ในวันที่ 23 ก.พ.นี้
ทั้งนี้ MGT มีแผนระดมทุนเพื่อขยายสาขาในจังหวัดนครพนม และหาดใหญ่ จังหวัดสงขลา รวมถึงการขยายสาขาในสาธารณรัฐแห่งสหภาพเมียนมาและกัมพูชา